HRVATSKA GRUPACIJA

VODOVODA I KANALIZACIJE

FOLNEGOVIĆEVA 1, ZAGREB

**FINANCIJSKI PLAN ZA POSLOVNU 2024. GODINU**



AD-2 PLAN ZADUŽIVANJA I OTPLATA DUGA

Hrvatska grupacija vodovoda i kanalizacija se u 2024.godini ne planira zaduživati niti ima dugova koje mora otplaćivati.

AD-3 OBRAZLOŽENJE FINANCIJSKOG PLANA

Hrvatska grupacija vodovoda i kanalizacija se, kao neprofitna udruga, bavi povezivanjem svih pravnih osoba koje obavljaju uslugu vodoopskrbe i odvodnje otpadnih voda i pročišćavanja otpadnih voda te poticanjem i uspostavljanjem razmjene informacija i znanja među članicama, iznošenjem prijedloga zakonodavnim i upravnim tijelima, te sudjelovanjem u donošenju zakona i drugih propisa iz područja djelatnosti vodoopskrbe i odvodnje, kao i u provedbi istih, što bi posebno trebalo biti izraženo u radu naše udruge u 2024.godini. U narednoj godini bi primjena Zakona o vodnim uslugama i Uredbe o uslužnim područjima trebale doći do punog izražaja i to je jedna od najbitnijih aktivnosti kojima će se HGVIK baviti u narednom razdoblju jer se očekuje da HGVIK da aktivni doprinos u provedbi navedenih propisa pa bi u tom dijelu moglo biti neplaniranih troškova.

Budući da se očekuju značajne promjene u statusima vodnokomunalnih trgovačkih društava (spajanja, pripajanja, prelazak zaposlenih iz jedne tvrtke u drugu i sl.) koja su članice HGVIK-a, pa se u tom dijelu mogu očekivati i mogući manji prihodi od članarina. Zbog tih neplaniranih troškova ili prihoda, ukoliko će odstupanja biti znatna, pristupit će se tokom godine izradi rebalansa financijskog plana.

Pored toga, HGVIK prikuplja i prenosi informacije o primjeni novih tehnologija za materijale i uređaja u djelatnosti vodoopskrbe i odvodnje te pruža pomoć članicama u odabiru novih tehnologija i materijala a organizira i savjetovanja i stručne skupove i radionice o djelatnostima vodoopskrbe i odvodnje.

Kako je u našim djelatnostima prisutno intenzivno poslovno razdoblje po pitanju ogromnih investicijskih ulaganja u infrastrukturne objekte sufinancirane iz EU fondova a i reforma sustava pružanja vodnih usluga je došla do točke gdje se mora nastaviti, HGVIK mora moći ići u korak sa time i pružiti svojim članicama podršku i pravodobne informacije što je i do sada činila. To je posebno naglašeno i u segmentima razmjene iskustava i traženja i davanja mišljenja i pronalaženja mogućnosti u provedbi Zakona o vodnim uslugama i Uredbi o uslužnim područjima, kao i u pronalaženju najboljih mogućih rješenja za probleme sa kojima se susreću sve članice koje provode EU projekte.

Tu će HGVIK sa svojim sredstvima nastojati angažirati sve raspoložive resurse koji mogu pomoći u pronalaženju modela i načina na koji članice mogu odraditi propisane zadaće i tu su planirani rashodi za usluge u tom segmentu.

Ostali prihodi i rashodi bi bili na razini na kojoj su bili proteklih godina, i rezultat toga bi bio da ne bi bilo viška niti manjka prihoda nad rashodima na kraju poslovne godine, te se stoga financijska situacija naše udruge ne bi mijenjala. Ukoliko će doći do bitnijih potrebnih odstupanja od naprijed navedenog financijskog plana, predložit će se izmjena plana u skladu sa novonastalim okolnostima i potrebama.

Zagreb, 21.11.2023.

Predsjednik Uprave:

mr.sc. Marko Eljuga, dipl.oec.